bavarian-nlp/barwiki-20250901 huggingface dataset:
Grunge

Unta Grunge (ausgsprocha: Gransch) fasteht ma a Oat vo Rockmusi, de wo zwischn de spaatn ochtzga Joa und de friaran neinzga Joa af da Woit populär gwen is.
Gschicht.
Easchte Joa (1980 bis 1986).
Enstonna is da Grunge in de friaran ochtzga Joa in und um de noadamerikanische Stod Seattle. Seattle woa in de siebzga Joa a Oabadastod und de junga Leid hom do scho imma recht fui Hardrock gheat (zum Beispui san doat de Scorpions des easchte Moi in de USA übahaupt auftren). Duach Fiama wia Boing und Microsoft san nahat fui geidige Leit noch Seattle zong und dera Kinna san auf Privatschuin gschickt woan. In dene Schuin ham se fui da spaadaren Musika zamkemma.
Den gresstn Einfluss hod auf de Musi mittn da Ochtzga de Drong Extacy gem. Duach deran Einfluss is dea schneie Mischmasch aus Punk und Heavy Metal langsamer woan. De easn Kappejn, de wos scho Musi aufgnumma hom, woan U-Men, Green River, Soundgarden und Melvins.
Duachbruch (1987 bis 1991).
Soundgarden und Green River woan de easchtn, de eigne Pladdn aufgnumma hom. Duach den Schritt san de amerikansichen Alternativsenda auf die verschiedenen Gruppn aufmerksam woan. In Seattle hod se dann mit dea Pladdnfiama SubPop a eigns Label gründ, die se auf diese Musiker spezialisiert hod. Green River hom se am 31. Oktoba 1987 aufglöst und aus dene san dann Mudhoney und Mother Love Bone entstandn. In de Zeid foid a die Grindung vo Nirvana und Alice in Chains.
Erfoigreichste Zeit.
1991 hod Nirvana de zwoate Pladdn "Nevermind" aufgnumma und de oba bei Geffen vaäffntlicht. De easchte Single "Smells like Teen Spirit" is glei in de Top 10 gsprunga. Auf oamoi woa a jede Gruppn in Seattle hofiat vo de groussn Pladdnlabels. Und so is ned nua dea Stil da Musi auf da ganzn Woid kopiad woan, sondan a des, wos de Leit ois Gwand drang hom (Hoizfaiahemad, kapudde Jeans, Doc Martens Schua) vo Designa ois neie Mode fakaaft woan.
Duach den Ausfakauf ogeekelt hom se de meistn Kapejn zruckzong und obsichtlich schlechta gspuit (wos oba olle gfoin hod).
Ois se dann 1994 da Leadsänger und Gittarist vo Nirvana, Kurt Kobain umbrocht hod, is de Zeid des Grunge voabei gwen.
Stil.
Grunge hod eigentlich nia an gonz seperatn Stil ghobt, sondan eha a Oad, Musik zum mocha. Gleich is, das fui mit fazeattn Gittarrn gepuit woan is und es glei losganga is. Weand Soundgarden no diaf im Hardrock da Siebzga wuazlt, Nirvana eher mehr Punk gmocht hod is Pearl Jam (de nachfoiga vo Mother Love Bone) eher normaler Rock.
Auwiesen (Linz)

Auwiesn oda Auwiesen is a Stodteu im Sidn vo Linz.
Uaspringlich hed Auwiesn a Musterstod wean soin, heit is owa a Wengl a Problemviadl mit ana hochn Jugendkloakriminalitätsratn.
Auwiesen liegt im Siden vo Linz und grenzt direkt an Kloamünchen und Öwisbeag. Mit umma 8000 Einwohna is des ana vo de greßan zaumhengadn Wohngegandn vo da owaöstareichischn Laundeshauptstod Linz.
Auwiesn is ois a Gaunz ois a neicha Schtodteu plant gwest. Fria san duat industriebautn aus da Kaisazeid gschtaundn. Af de gaunze Leng hod se westli vom Traunfluß de Traunau mid vü Ghötz ausbroat. Des is nua vom Mühlboch untabrocha gwest.
Vom Schtodteu Kloaminchn, im Nuadn, is ma iwan Redlaweg glei bei da Rodfeabarei gwest. Do draht Heid de Schtroßnbauhn a Umkeahschleifn. Im Sidn is da Oatsteu Schörgnhub mid seim großn Freibod und im Nodwestn is de Grenz de Wieneaschtroßn de duat iwa de Traunbruckn in Schtodteu Öwisbeag (Ebelsberg) ummilaaft.
Dea Stodteu dastreckt si iwa mera ois wia zwoa Kilometa vom Westn nochm Ostn. Vom Nuadn afn Sidn zua sans netta a boa hundad Meta.
Dea Schtodteu is noch de domois leztn schtödebaulichn Eakenntniß eabaut woan. Es gibd koane Wohnungssilos, sundan de Moastn Haisl haum 6 Wohnnungan. Drunta hod ma de Autos in de Tiafgaragn vabaunnt.
De Haisa san Olle in Greanflechn eipockt und dea gaunze Schtodteu mocht an sauwan und gmiadlign Eidruck.
Es san vü Greanflechn sunnaseitig mid Kindaschpüplätz und enlaung vom Traunkanal laft da Schpuat und Radlweg vo da Schtod Wös bis zua Traunmündung in de Donau. Im Westn zua Autobauhn A 7 hie is dea Weg nu mid Kloagoatnaulogn und Schpuataulogn ogschiamt.
Oiso de bestn Vuaraussetzungan fia a gsunds und a scheens Wohna und Lebm.
Leida hods do koan Vagobeplan gebm via de Wohnungsvagobn. Weu de Wohnaulogn haum Mera vaschiedane Wohnungsgsöschoftn earicht und de san daun noch eahnan Guaddünkn vagebm woan. Und so san vo olle Flichtlingsschtröm de Leid, ohn se vü dabei z`denga, doat augsiedld woan.
Olle meglign Leid, vo Afrika bis Afghanistan und aus hoibads Sidosteiropa. Dafia das do so vü zaumgwüafite Leid wohnan is recht friedli und de Leid kemman guad midanaunda aus und es mecht a södn wea weggaziagn.
Owa kuiturö liegt dea Schtodteu fia de Jugand a Wengl oglegn. Es hod zwa an Jugendklub gebm. Des woa natiali zweng. Und weu a boa bsoffane Hoibschtoake doat de Jingan augschtenkad haum, hod ma des, triebm vom Diktat da laarn Kassn, zan Auloß gnumma, das ma den Klub glei gaunz zuadraht. Das des foisch woa hod ma daun a eigsegn und ma vasuacht iazt fia de Jugend mera zan Aubiatn.
Tibet

Tibet is a Hochlaund in Zentraiasien und Autonome Gebiete in Kina. Der Naum söba wird sowoi fia des geografische Gebiet, ois a fia den politisch umstrittnan Stoot, den si in de Fuchzgajoar de Kinäsn untan Nogl grissen hom, vawendt.
Die kinäsische Okkupation.
De Kinäsn san voa an guadn hoiwn Joarhundat einmarschiat und homs hoamische Voik vajogt, umbrocht oder untadrickt. Außadem san vü weatvolle Kuituagüta wia Tempelaunlogn zasteat worn. Seit dem kämpfn de Tibeter wötweit dafia, dass ernan Stoot wieda zruckkriagn. Bsondas da ehemolige wötliche und geistige Fiahra, da "Dalai Lama" kämpft fia a unobhängigs Laund.
Oascheim

As Oascheim is a Brauch, wo ma z Ousdan macht und fia Oid und Jung a Mordsgaudi is. Meist spuit mas in Bayern und Esterreich. Wia mehra Leid dass middean, umso lusdiga weads. A jeda wo midspuid nimmt si a gfarbts Oa, legts auf de Bo und loßts obisausn. Wenn des Oa obigroid is, wead a Gejd, friaras a Pfenning und heidzdog meistns a Cent, auffiglegt. Vo olle andan Oa wo des auffig'legte Gejd obag'foin is, weil ma s mid seim eignan Oa beim Obiroin gstriffa hod, deaf ma des Gejd nehma und de Leid miassn wieda wos auffileng. Do kõst in oana Rundn sauba valiarn, wenn dei Oa bläd steh bleibt.
De Boh.
Zum Oascheim braucht ma a Bo vo am Stui oda irgandwos andam in dera Häch oba. An warme Dog kenan voie Biatragl aa ned schon. Ois Rinna hod ma friara zwoa Recha oda sowos g'nomma, do han da Phantasie koane Grenzn gsetzt. Da Bapa hod oiwei seine Langlaufschi herg'nomma. Des auf dem Buidl mid de Dochlattn is a weng arg rustikal, wenn de Kantn ned obg'rundt han, weil do de Oaschoin zwengs de scharfn Kantn so schnej brechan, aba des ham a eascht danoch gspannt.
Wia wead gspuid?
Des Schene beim Oascheim is, dass so vui Leid middoa kenan wia do han. Nochanand loßd a jäda sei Oa obiroin und vasuacht, daß a meglichst vui andane Oa dawischt. Wenn vo am Oa des auffiglegte Gejd obag'foin is, deaf der wo grod gschiem hod, olle obig'foinan Gejdstickl aufglaum. De g'hean na eahm und de andan miaßn auf eahnane laarn Oa wieda a Gejd auffileng. Drum is so wichtig, daß ma vaschiedn gfarbte Oar hernimmt, damid a jäda woaß, wann a nochleng muaß. Sejm muaß ma noch'm Obiroin nadiale aa an Cent auf sei Oa auffileng. Friaras is aa adiam do drum ganga, daß der wo gschiem hod, de opeckt'n Oa g'wunna hod.
S' Oa roid meisdns auf de Seitn wo da Schbiz hizoagt, außa ma hod a so an richdign Dousch'n ois Oa. De kloanan und fast kuglig'n Oa daung meisdns nix. Do kõ ma ned song, wo de hiroin. Adiam gibts aa Leid, de wo a g'farbts Gipsoa hernehman. Aba des is ned erlaubt, obwoi des bessa und weida roin dad. Wia weid, dass a Oa roid, kõ ma aba aa beeinflussn, indem mas weida oom oda untn auf da Bo auflegt. Andane Schwindla vaschiam de Steckan vo da Bo und vasuachan a so mid eahnam Oa wo andascht hi z'kema.
Gsejschaftliche Aspekde.
Weil de andan sowos nurmalaweis glei seng, bleim de blädn Spriich ned aus und weils ja bloß um Pfenning gäht is des meistns (hoffentlich) ois Gaudi gmoa. Des ganze Oascheim wead mit da Zeid oiwei mehra a gscheide Gschaftlhuabarei, wo de Kinda vo de Groußn wieda neue Spriich hean und wos dazualernan. Wenn da Opa in oana Rund'n wieda via Cent valoun hod und da Enklbua scheibt eahm an fümften oba, na kimmt vom Opa der Spruch "der Cent is grod glicha!". Da Bua gfreit si hintnoch no vui mehra, wenn da Opa bei da naxtn Rundn dann danehm scheibt.
Aidarkul

Dialekt-oben|Ostmittelbairisch|Östareichisch
Da Aidarkul (usbekisch: "Aydar Koʻl") is a duach menschlichs Eiwiakn entstaundena See im usbekischn Teu vu da Kisilkum-Wüstn. Da See hod bei ana Läng vu fost 250 km und ana Broadn vu bis zu 15 km a Owaflächn vu ungefäa 3000 km² und is Teu vu am System vu Brackwossaseen, des unbeobsichtigt entstaundn is, weu si de Sowjets bei am Bewässarungsprojekt vaplant hom. Bis in'd Mittn vum 20. Joahundat woas Tiaflaund vu Arnasay, wo da See liegt, a trockene Soizpfaunn, wo si netta im Friahling ob und zua a kloana See büidt hod.
In da easchtn Höiftn vu de 1960a-Joa is da Fluss Syrdarja aufgstaud woan und zeitgleich da "Tschardarja"-Bewässarungsdaumm baud woan, dea Schleisn hod, mid de ma Üwaschwemmungen kontrollian kau. 1969 is so a greßare Üwaschwemmung kemma und weu de da Daumm nimma dahoidn hod kina, san de Schleisn aufgmocht woan. Desweng hom si im Tiaflaund a poa Seen büit. Des wieda hoaßt, dass da See koan Obfluss hod.
Seit 1969 wiad im Aidarkul rögimäßig Wossa vum Syrdarja zuagleitt, wauns Tschardarja-Reservoir d'Wossamassn nimma dahoidn kau. Mid da Zeid hod si de natialiche Senkn gfüid und am Schluss is da zweitgreßte See vu da Region (noch de Restln vum Aralsee) s'Eagebnis gwen. 2005 san im Aidarkul gschätzte 44,3 km³ Wossa gwesn.
Im Aidarkul san nochhand mearare Fischoatn ausgsetzt woan, zum Beispüi Schü, Braxn, Wöise, Karpfn, Rapfn und Sichling. Zwischn 1994 und 2001 san pro Joa zwischn 760 und 2000 Tonnen Fisch aus'm See ghoid woan. Nem da Fauna, de fia'd Kisilkum noamal is, findt ma am See aa mearare Oatn vu Wossafegi, de vum Aralsee ummakemma san.
Da See liegt a weng obseits vu de Oatschoftn, in da nähan Umgewung vum See lem zua Zeid um de 345 Familien oda 1760 Leid. De ruige Log und de Möglichkeitn zum Fischn, Reitn auf am Kamöi und zum Schlofn in ana Juatn in da Umgewung vum See san de Attrakzionen fia Leid, de duat hi roasn.
Luxnbuagisch

Luxnbuagisch, oda wias in Luxnbuag söwa dazua sogn: "Lëtzebuergesch" - is oane fu de ofizieln Aumtsschbrochn fu Luxnbuag und is linguisdisch oana fu de moslfrenkischn Dialekt. Es ghead zu de westgeamanischn Schbrochn dazua und is aso aa no mim Deitschn und mim Holendisch fawaunt. Bsondas guad zan faschdẽ iss fia deitschschbrochige Leit de nu guad oan fu de mitlfrenkischn Dialekt kinan, wia Kölsch, Ripuarisch und Moslfrenkisch, owa a fia Leit de Simbiagasegsisch kinan. S'Lëtzebuergesch hod in de lezdn Joazant an relatifn Aufschwung ghobt und is heit in Luxnbuag, nem Franzesisch und Deitsch de drite Aumtsschbroch und wiad fu da EU ois Mindaheitnschbroch aneakend. Es is owa koa ofiziele EU-Aumtsschbroch.
A boa Baischbü.
Weata, de fia de linguisdische Aindailung fum Luxnbuagischn gengiwa de aundan Mosl- und Rheinfrenkischn Dialekt wichdig san, hoassn auf Lëtzebuergesch aso:
Willi Resetarits

Da Wilhelm „Willi“ Resetarits (* 21. Dezemba 1948 in Stinatz, Burgnland/Estareich; † 24. April 2022 in Wean) woa a estareichischa Sänga, Kabarettist und Menschnrechtla. Da Resetarits is a Burgenland-Krowod gwesn, im Oita von drei Joahr is a nåch Favoritn kumma und duat'n aufg'wåchs'n.
Mooschbuag on da Isa

Mooschbuag on da Isa (amtli: Moosburg a.d.Isar) is de ejtaste Stod im Landkroas Freising im Freistoot Bayern und hod eppa 18.000 Eihwohna.
Mooschbuag liegt zwischn de Fliss Isar und Amper, eppa 45 km noaddestli vo Minga, af hoiba Streckn zwischn Freising und Landshuad. Mooschbuag hod anno 1331 und damit no vor Freising s Stodrecht dahoidn.
Gschicht.
Um 770 is de Kloastasiedlung "Mosabyrga" urkundli erwähnt worn. De Mönch' Albin und Rhenobot ham um 800 de Reliquien vom heiligen Kastulus nach Moosburg brocht. 
As Benediktinerkloster is 1021 aufglest und drauf a Chorherrenstift gründet worn. Bis in da Mittn vom 19. Jahrhundert is Mooschbuag ois a Sitz von am Landgricht a selbständiga Verwoitungsbezirk im damaligen Isarkreis, spada Obabayan gwen. Es is im Gebiet vom heitign neadlicha Landkreis Freising und de angrenzendn Gemoandn vo Schweitnkira üba Woinzach und Obasiaßbach bis Bruckberg glegn gwen. Zsamma mit am Landgrichtsbezirk Kranzberg is des Gebiet dann in den neia Landkreis Freising eigliedert worn.
1940 is des Kriagsgfanganelager STALAG VII A baut worn, des 1945 vo Amerikanische Truppn befreit worn is. 
Seit 1965 hoaßt de Stod "Moosburg an der Isar".
FK Kuban Krasnodar

FK Kuban Krasnodar (Russisch: "Футбольный клуб "Кубань" Краснодар / Futbol'nyi klub Kuban' Krasnodar") is a russischa Fuaßboiklub z Krasnodar am Fluss Kuban. Da Klub is 1928 gründt worn und zejt zu de ejtastn Fuassboivarein vo Russland. Eanare Spitznama san "de Kosakn" (Kazaki), "de Göb-Grünen" (Zhelto-zeleniye) und "de Grodn" (Zhaby).
Zeiing

Zeiing (amtli: Zeilarn) is a Gmoa im niedabayrischn Landkroas Rottal-Inn.
Eis is ois easchte Moi im Joar 788 noch Kristus gnennd worn.
D'Gmoa vo Zeiing is dann 1971 aus de bis dohi sejbstständigen Gmoana Zeiing ("Zeilarn"), Diakgn ("Obertürken"), Gumbaschdoaf ("Gumpersdorf"), Schoiding ("Schildthurn") und Gähaschdoaf ("Gehersdorf") vo soiber zamganga.
Zeilarn hod 2141 Leid (2015).
Leiberl

A Leiberl (denglisch: T-Shirt) is a Hemad mit kuaze Äamen und an rundn oda V-feamign Ausschnitt, owa ohne Krogn, Toschn oda Knepf.
S Leiberl is im 19. Jh. entstaundn und woa bis in de Mittn vom 20. Jh. nix ois a Untahemd. Ois Hemad is so a Leiberl eascht durch de legendärn amerikanischn Fümschauspüla Marlon Brando ("Endstation Sehnsucht", 1951) und James Dean ("…denn sie wissen nicht, was sie tun", 1955) populär wuan. De zwaa hom ois jugendlich-reböllische Füm-Charakta des Leiberl ois Ikonan vo da Popkuitua vabreit.
Wo s Leiberl herkummt, waaß man ned genau. Es kenntat vo de Seeleit kumman. Fria hod ma zum Leiberl a no Ruadaleiberl gsogt, wäu de Ruadara zu de easchtn gheat hom, de wos Leiwal ois Spuathemad trogn hom, tüpisch ois a gstraafta.
Im Netz.
T-Shirt, Leiberl, Unterhemd, Mythos
Ingo Reiffenstein

Da Reiffenstein Ingo (* 6dn Juni 1928 in Soizbuag) is Oidgeamanist und Dialektfoascha und oana fu de wichdigsdn Wissnschoftla de si mid da Gschicht fum Boarischn bschefdigt haum. Ea woa 1958 bis 1968 in Minga bai da Boarischn Akademi fu de Wissnschofdn Genaraldiarekda fum Boarischn Weatabuach. Im 1964ga Joa is a Brofessa fia ödane deitsche Schbroch und Literatua auf da Univeasidet Soizbuag woan und is doatn noch 30 Joa linguisdischa Foaschung im 1994ga Joa emaritiad. Ea is Obmau fum Kuaratorium fum DINAMLEX, oiso in Insdidut fia Dialekt- und Naumenslexika fu da estareichischn Akademi fu de Wissnschoftn. 1998 hod a an in Konrad-Duden-Brais griagt.
Ulrich fu Potnschdõa

Da Ulrich fu Potnschdoa (geboan ~1360, gschdoam ~1417) woa im Schbadmitloita a Pfoara und Schriftschdöla aus Nidaestareich fu deam an Haufn faschidane Haundschrifdn bis heit iwalifat han. Seine Hauptweak han a Iwasezung fu de "Speculum sapientiae" fum Cyrillus, wo a 95 lodainische Fabln ins Deitsche iwasezt, und a umfaungreiche Auslegung fum Katechismus. An dem zwoatn Weak hod a woaschainli mearane Joazant goawat und es güt heit ois des umfaungreichsde Weak fu da Scholasdik im gaunzn deitschschbrochign Raum und bschded aus iwa 11.600 haundschriftliche Seitn. In Ulrich sei Schbroch schded am Iwagaung fum boarischn Mitlhochdeitsch zu da owadeitschn Schreibschbroch.
Sai Lem.
Fum Ulrich seim Lem woas ma heit neta a boa Ekdatn, des is owa fia an Autoa aus deara Zeid nix bsondas. Es is oafoch ned fü genaues aus deara Zeid bis heit iwalifat. Ma woas owa, das a ob 1390 oda 1396 Pfoara in Potnschdoa imheitingBeziak Bodn in Nidaestareich woa. Aus deara Zeid kimd a sei Naum. Fu 1401 bis 1408 woar a Pfoara in Mödling, sidlich fu Wean und dano bis zu seim Dod umara im 1417a Joa Dechant in Ens imheitingOwaestareich. Maunche Beleg song owa, das a schau 1406 ins Ens woa.
Aus deara Zeid zwischn 1408 und 1416 kimd a sei Iwasezung fu de Cyrillus-Fabln, de fu am woaschainli pseudonymen Autoa dea si Cyrillus gnend hod ausn frian 14dn Joahundat schdauman. So genau woas ma des owa ned. A wichdiga Ainflus auf sei Oawad woa da Reinprecht fu Wallsee, dea domois Laundeshauptmau fu Estareich ob da Ens woa. Ned fü schbeda, woaschainli im 1417a Joa muas da Ulrich daun gschdoam sei.
Seine Biacha.
De Cyrillus-Fabln han in mearane faschidane Haundschriftn iwalifat, zan Baischbü im Schdift Mök und in Sankt Beda in Soizbuag, und haum an Haufn schene Ilusdrazionen und Büda. Noch seim Dod is im 1490ga Joa fum Anton Sorg in Augsschbuag sogoa a drukde Veasion aussa kema. In dem Buach fu 1490 san auf de Seitn 2ra-112vb de ""Cyrillusfabl" fum Ulrich fu Potnschdoa und dano nu de "Lere und unterweisung"" fum Albertano fu Brescia auf de Seitn 113ra-133rb. Da Hoizschnid rechts schdaumt a aus dem Büachi.
Sai Katechismus mid Auslegungen is a umfaungreichs Nochschlogeweak, wos in Lesa wichdige Frong fum kristlichn Glaum beauntwoat und ois brakdische Hüf fia Pfoara und a Lain docht is. Des wiad a da Grund sei, warum a des ois in da domoling Foiksschbroch gschrim hod und ned auf Lodain, damid de Leit de ned so fü in d'Schui gaunga san, des a faschdengan. Daduach hod owa de linguisdische Foaschung heit a wichdige und umfaungreiche Beleg fu da Schbroch in Estareich zu deara Zeid. In Ulrich woas a wichdig, das si de Leit mid kristliche Sochan bschefding und ned mid oide Sagn und mystische Ritagschichdn. Im Foawoat schreibt a zan Baischbü, dass gscheita is sein Katechismus zan lesn, wia (Zitat) "in den püchern der alten sagmer oder in dem Tytrell oder in Dietreichs von Pern und der andern rekchen streytpüchern ".
Schuah

A Schuah, aa Schuach (vom oidhochd. 'scuoh") is a Fuassgwand, des wo in easchda Linie zum Schutz vo de Fiass und in zwoata Linie zua Dekoration (Mode und Status) deant.
Gschicht.
Iwa de Fruahzeit vo de Schuah is nua a wengal bekonnt. An „Urschuah“ hods ned gebm. Je noch Klima hom si untaschiedliche Urformen entwicklt. In kuin Regionen worn vamutli Tiafej um de Fiass und Wadln gwicklt (draus san de Stiefe entstandn). Andare hom de Fej nua um de Fiass glegt (draus hom se de Mokassin entwicklt). In woarmen Regionen san oft Poimbladdln um de Soin bundn worn (da Voalaifa vo Sandaln).
Oartn vo Schuah.
Gebraichle san beispuisweis foigande Kategorien:
Kasachstan

Kasachstan (kasachisch: "Қазақстан"/"Qasaqstan", in da neian kasachischn Ladeinschrift: "Qazaqstan"; russisch: "Казахстан"/"Kasachstan" oda dt.: Republik Kasachstan) is a Staad in Zentralasien und – wenn ma an Fluss Ural ais Grenz zwischn Eiroba und Asien betracht – zu a gloanan Deil im eisersten Osteuroba. In Kasachstan selba sigt ma si in easchta Linie im Zentrum vo Eirasien. Kasachstan grenzt im Noadn und Westn an Russland, im Siadosten an de Voiksrebublik China, im Siidn an Kirgisistan, Usbekistan und Tuakmenien und im Siadwestn an as Kaspische Mea.
IPod touch

Om 5. Septemba 2007 hod Apple an iPod touch bei am "Special Event" im Moscone-Center in San Francisco vorgschteid. As Gerät basiert af da Technik vom iPhone und wead mid am Multi-Touch-Bildschirm bedient. Dea nimmt wia beim iPhone fast de ganze Flächn vo da Gheisoberseitn ei und hod a Afläsung vo 480 × 320 Pixel. As Gheis gleicht dem vom iPhone. As Gerät vafiagt ais easchta iPod über WLAN. Da Standard-iPod-Oschluss fia a Kablverbindung ist a vorhandn. De verwentn Komponentn stimman mit dene vom iPhone überein. Lediglich as Telefon, de Kamerafunktion, Bluetooth und a bo Softwarekomponentn fein am iPod touch. Wega da Ähnlichkeit zum iPhone wead da iPod Touch oft a ais „iPhone ohne Telefon“ oder „iTouch“ bezeichnet.
Apple hod af dem Gerät an Teil vo da iPhone-Applikation, unter ondam iTunes Wi-Fi Music Store, iCal, Adressbuach, Safari, YouTube, Rechna, Fotos und Videos. Obwoi as Gerät nur 8 mm in da Tien misst, verfiagt da eibaude Akku drotzdem über a Energiekapazität, de nach Angabn vo Apple an Betrieb vo bis zu 20 Stundn ermeglichn soi. Ebenso wia as iPhone isa am PC ohne Jailbreak ned ais Volume nutzbo.
A weitas Novum is de Meglichkeit vo da installiertn iTunes-Version, über WLAN an iTunes Music Store zum bsuacha und online Musik zum kaffa, de zu am spädan Zeitpunkt mit am Desktop-Rechner synchronisiert wean ko.
Am 15. Jenna 2008 hod da Steve Jobs im Zug vo da Macworld Expo de iPod touch Firmware 1.1.3 vorgsteid. Jezad ko ma fimf iPhone-Anwendungn fürn iPod touch fia 20 US$ bzw. 17,99 Euro erweam, de wo bei olle ab dem Zeitpunkt versandtn iPod erhoidn san, sodass de koa Update benetign. Gleichzeitig is da Preis fia de 8 GB-Version von 299 Euro af 279 Euro und de 16 GB-Version vo 399 Euro af 369 Euro gesenkt woan.
Da iPod touch is in drei Versiona erheidlich: mit 8, 32 und 64 GB Speicherkabazidäd.
Landkroas Landsad

Da Landkroas Landsad, aa Landkroas Landshuad (amtli: Landkreis Landshut) liegd im Westn vom bayrischen Regiarungsbeziak Niedabayern. Nachbarlandkroas san im Noadwestn da Landkroas Kelheim, im Noadn da Landkroas Rengschburg, im Nordostn da Landkroas Straubing-Boong, im Ostn da Landkroas Dinglfing-Landau und da Landkroas Rottal-Inn, im Sidn da Landkroas Muihdorf am Inn und da Landkroas Arrdeng und im Westn da Landkroas Freising. De kroasfreie Stod Landshuad liegd ois Enklave middn im Kroasgebiet.
Da Landkroas ghert zua Region Oidbayern. In dera Gengad wead boarisch gredt.
Politik.
Kroasdog.
De Sitzvteilung im 2014 gwäitn Kroasdog is:
Kroasspartnaschofdn.
Partnaschofen bstenga mid da Provinz Vicenza in Italien und dem Beziak Nowosibirsk in Russland.
Michael Schumacher

Da Michael Schumacher (* 3. Jenna 1969 z Hürth) is a deitscha Formel-1-Rennfahra.
Er is nach seim siemfacha Gwinn vo da Formel-1-Weltmoastaschaft da erfoigreichste Pilot vo dera Rennserie und hoit da fast alle Rekorde. Sein Rücktritt håt er am 10. Septemba 2006 nach seim 90. Grand-Prix-Sieg bei da Post-Race-Pressekonferenz in Monza bekannt gem.
Im Jenna 2010 is aba bekannt wordn gebn, dass a fia des neie Mercedes-Werksteam wieda Renna fahrn werd. Ende 2012 hot er dann aba komplett aufg’hert. Seit am Schiaunfoi om 29. Dezember 2013 liag er im Koma.
Familie.
Da Schumacher Michael is seit am Spätherbst 1991 mit da Corinna Betsch (* 2. Meaz 1969) aus Halver zsamm und seit August 1995 mit ihra vaheirat. Sie ham zwoa Kinda.
Sei kleanara Bruada Ralf Schumacher wor bis 2007 aa ois Formel-1-Pilot aktiv.
Statistik.
Statistik in der Formel 1.
Anmerkungen:
Rekorde in da Forme 1.
¹ 
²
Lurch

Lurch (aa Staubhexn oda -wuggal) is a Gmisch aus vaschiedanan Partikln und Fasern, de wos in gschlossanan Räuman ummanandwaaht. Wos es genau is, hängt vo da Lebnsoat o (ob ma Viecha hod oda ned).
Waun de Fasern und de Hoa zammpickn, büdns Wauggaln, und des is daun da Lurch.
Düssldoaf

Düssldoaf (amtle: Düsseldorf, Latein: Dusseldorpium) is d Haptstod vo Noadrhein-Westfoin und mid 617.280 Eihwohna (Stond: 31. Dezemba 2017) de siemtgressde Stod vo Deitschland. 
Düssldoaf bsiezd meahrare Rheinhäfn. Sei Flughofn Düssldoaf Airport is's interkontinentoie Drehkreiz vo Noadrhein-Westfoin.
Ma kennd's voa oim zweng da Oidstod und da Kenigsallee ("Kö"). Z Düssldoaf ko ma guad lem.
Wiatschoft.
Düssldoaf is de Stod vo da Mode. S hod'n Umsotz vo iwa 18 Mrd. Eiro desweng. Bankn hom aa a guads Pflosta, s hod iwa 170 dovo in Düssldoaf. A seah bedeitende Bank is HSBC.
Vui weidare Fiamen hom iahn Siez aa in Düssldoaf:
Seit'm 12. Septemba 2007 is de Stod ois zwoate Großstod in Deitschland schuidnfrei.
Städtpartnaschoftn.
Düssldoaf untaoid sechs klassische Städtpartnaschoftn:
Freindschoftliche Beziahung gibd's weidahi za: